b'\n_START_ARTICLE_\nS\xc3\xb8lvstolen\n_START_SECTION_\nHandling\n_START_PARAGRAPH_\nBogen starter i England, hvor b\xc3\xb8rnene Jill og Eustace g\xc3\xa5r p\xc3\xa5 en skole hvor en h\xc3\xa5rd kerne af elever mobber og tyranniserer uden l\xc3\xa6rernes indgriben. En dag bliver de jagtet, og de beder derfor Aslan om at komme v\xc3\xa6k fra skolen; Eustace har m\xc3\xb8dt den gode l\xc3\xb8ve Aslan i det tidligere eventyr "Morgenvandrerens rejse", men Jill kender intet til det magiske land Narnia. Et \xc3\xb8jeblik efter finder b\xc3\xb8rnene en vej fra vores verden til Narnia, hvor de to b\xc3\xb8rn kommer bort fra hinanden. Jill m\xc3\xb8der Aslan, og han giver hende en mission: hun skal sammen med Eustace finde en prins, som har v\xc3\xa6ret forsvundet i mange \xc3\xa5r. Han l\xc3\xa6rer hende en r\xc3\xa6kke instrukser, som vil v\xc3\xa6re hende til god hj\xc3\xa6lp. God hj\xc3\xa6lp f\xc3\xa5r de ogs\xc3\xa5 af den tungsindige marskmule Muddermukke, som bliver deres rejseledsager op i det kolde kord, hvor de tre m\xc3\xb8der k\xc3\xa6mper, riddere og triste folk fra underverdenen, og m\xc3\xa5 st\xc3\xa5 imod mange farer og fristelser f\xc3\xb8r de endelig kan l\xc3\xb8se mysteriet om den forsvundne prins.'